open-index/open-wikipedia-markdown huggingface dataset:
Logan Circle

**Logan Circle** er en bydel rundt en rundkjøring av samme navn sentralt i det nordvestre Washington D.C. i USA. Sammen med bydelen Dupont Circle lener vest danner den en triangelformet ramme nord for Det hvite hus. 

Rundkjøringen i midten av bydelen begynte som *Iowa Circle*; navneskiftet ble vedtatt av den amerikanske kongressen i 1930 og var til minne om generalmajoren og senatoren John Logan fra den amerikanske borgerkrigs tid. 

## Eksterne lenker
* Logan Circle Community Association
* Fotos fra Logan Circle
Bladskjærermaur

* slektene
** *Acromyrmex*
** *Atta* 

**Bladskjærermaur** (slektene *Acromyrmex* og *Atta*) er delgruppe av maur som særlig kjenntegnes på at de henter eller skjærer av blader fra trær. Bladene tas med til reiret (bolet).  Bladskjærermaur dyrker en type sopp og bladene er næring for soppen. 

Bladskjærermaur finnes i Sør- og Mellom-Amerika, men ikke i Europa. 

## Utseende
Disse maurene har arbeidere i flere størrelser. De største er soldater, de mellomstore arbeider med å kutte blader, og de minste arbeider inni bolet. 

## Levevis
Bladskjærermaur kutter blader med de kraftige kjevene og tar de med seg til bolet. Ofte går maurene høyt opp i trærne for å finne blader. Når bladene har blitt ført inn i bolet, blir de tygd opp til en masse som soppen vokser på. Bladmassen er næring for soppen som igjen er næring for mauren. Bolet til bladskjærermaur er i jorden (underjordisk) og det kan ha enorme dimensjoner.

Når maurene svermer, får de nye dronningene med seg noe sopp, som de bærer på seg. Nyparede dronninger går straks i gang med å dyrke noe av den første soppen når de etablerer det nye bolet. Etterhvert som det klekkes arbeidere, tar de over dyrkingen av soppen og bolet utvides etter behov. 

Det går tre til fire uker fra egget legges til larven klekkes. De unge larvene blir fôret med noen ubefruktede egg, etterhvert blir de matet med sopp av arbeidsmaur. Etter tre til fire uker er larven ferdigvokst og spinner seg inn i en kokong. Den har et puppestadium på ytterligere tre til fire uker før den klekker til voksne maur (imago).

## Skadedyr
Enkelte steder kan bladskjærermaur opptre som skadedyr på trær i landbruket, som sitrus trær. Noen arter i slekten *Atta* er i stand til å ribbe et tre for bladverk i løpet av ett døgn.

## Kilder
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4

## Eksterne lenker
* 
* The Tree of Life Web Project – ''Acromyrmex'' (engelskspråklig)
* The Tree of Life Web Project – ''Atta'' (engelskspråklig)
* Norsk Entomologisk forening – for deg som vil lære mer om insekter.
Southwest Federal Center

**Southwest Federal Center** er et kontor- og forretningsdistrikt i sentralt i Washington D.C. i USA. Det opptas for det meste av regjeringsbygninger og en rekke av museene tilknyttet  Smithsonian Institution. 

Southwest Federal Center ligger sør for Independence Avenue og National Mall.
Elephant and Castle

**Elephant and Castle**, ofte bare kalt **Elephant**, er et gatekryss i bydelen Southwark i den sørlige delen av London. A3 til Portsmouth og flere regionale veger går over Elephant and Castle, som fordeler og samler trafikken til og fra en stor del av byen.

Like ved rundkjøringa ligger varehuset Elephant and Castle Shopping Centre med kontorblokka Hannibal House og ei boligblokk som kalles Metro Central Heights. I sentrum av rundkjøringa står et monument i rustfritt stål over fysikeren Michael Faraday, som var født i nabolaget. Elephant og Castle har i stor grad erstatta det tradisjonelle navnet Newington på området omkring.

## Stedsnavnet

Navnet kommer fra vertshuset Elephant and Castle, som lå her tidligere. Den eldste bevarte nedtegnelsen av dette navnet i tilknytning til dette området opptrer i nedtegnelse av gårdsrettbok (Court Leet Book) for herregården Walworth, som hadde møte ved «Elephant and Castle, Newington» den 21. mars 1765. Tidligere tilhørte området en gang av en smed og knivmaker, og våpenskjoldet til Worshipful Company of Cutlers hadde en elefant med borg på ryggen (representerte en howdah), som igjen ble benyttet grunnet anvendelsen av elfenbeinhåndtak med motiv av elefant.

William Shakespeare omtaler elefantlosji i komedien Helligtrekongersaften. I Akt 3, Scene 3, sier Antonio: «In the south suburbs, at the Elephant, is best to lodge.» Selv teaterstykket har handling plassert i Illyria på Balkan benyttet Shakespeare ofte lokale Londonreferanser. Londons teatre lå alle i Southwark slik at Shakespeares tekstlinje kan representere reklame for et lokal gjestgiveri.

En populær, men feilaktig etymologi hevder at «Elephant and Castle» er en forvanskning av «La Infanta de Castilla», det vil si en prinsesse fra kongeriket Castilla i dagens Spania som eksempelvis Katarina av Aragón som ble gift med kong Henrik VIII av England.

Stedet var tidligere kjent som Newington, og Newington Butts og Newington Causeway er navn på to av de viktigste veiene i området. I middelalderen var den en del av det rurale Surrey innenfor herregodset Walworth. Newington er et av de mest vanlige stedsnavnene i England (se Newington Green og Stoke Newington i nordlige London). Fra 1750-tallet ble området mer betydningsfullt og navnet fra puben i dette veikrysset ble mer velegnet for å referere spesifikt til dette stedet.

## Referanser


## Eksterne lenker

* Kart over Elephant and Castle og de omliggende distriktene 
* Byfornyelse av Elephant and Castle
Arkeologisk stratigrafi

**Arkeologisk stratigrafi** (fra latin *stratum*, lag) er læren om dannelsen av kulturlag og jordlagenes avleiringsforhold og relativ alder. Stratigrafi danner grunnlaget for både absolutt- og relativ datering og er i så måte en svært viktig kunnskap innen det arkeologiske fagfeltet. Begrepet stratigrafi kommer fra geologi. For arkeologien er stratigrafi den vertikale og horisontale plassering av avfallslag, kulturlag og funn i forhold til hverandre og i forhold til naturdannede lag.

Innenfor arkeologien benytter man seg i hovedsak av lignende metoder som i den geologiske stratigrafien. Lagrekken avdekkes ved utgravning eller kjerneboring i myr. Organisk materiale som er bevart i anaerobe forhold eller ved forkulling, kan gis en absolutt datering ved hjelp av karbondatering eller andre vitenskapelige metoder. Videre kan gjenstandsfunn, slik som keramikk være med på å datere lagene. På denne måten kan man etablere en relativ datering, noe som vil si at de forskjellige lagene kan dateres i forhold til hverandre. Stratigrafiske profiler kan på denne måten kartlegges med stor nøyaktighet.

Hovedtanken bak stratigrafi er at de dypeste avleiringene er eldst, og at man nærmer seg nåtiden jo høyere opp man kommer. Forskjellen mellom arkeologisk og geologisk stratigrafi er at tidsperspektivet er noe mindre i arkeologien, at størrelseforholdene er mindre samt at arkeologer som regel daterer gjenstander som for eksempel menneskelige bruks- og kunstgjenstander, husholdningsavfall eller skjeletter. I tillegg har den arkeologiske stratigrafien en tendens til å være mer omrotet enn den geologiske, som et resultat av menneskelig aktivitet. Den arkeologiske stratigrafien bærer preg at mennesker har skapt nedgravninger som for eksempel groper og stolpehull innimellom de forskjellige lagene.

## Referanser


## Se også
*Stratigrafi
*Arkeologisk kontekst
*Enkeltstående kontekst-dokumentasjon
Fylkesvei 421 (Sogn og Fjordane)

**Fylkesvei 421 i Sogn og Fjordane** gikk mellom Fossevik og Vågen og mellom Roska og Vikja i Gaular.

Traséer: Vikja – Roska (4,3&nbsp;km), Vågen – Hestad (2,9&nbsp;km), Hestadgrend – Fossevik (7,3&nbsp;km)

2019 ble veien erstattet av fylkesvei 5673, fylkesvei 5674 og fylkesvei 5675.

## Kommuner og knutepunkter

* fra Fossevik mot  Sande
* Fossevik bru (Gaula, nordre løp, 27 m) 
* Eikeland bru (Gaula, søndre løp, 28 m)
* fra Kirkelisund til  Eldalsosen, felles trasé til Hestadgrend
* Kirkelisund bru (Hestadfjorden, 68 m)
* Øyra
* fra Hestadgrend mot Fossevik
*Endepunkt Vågsvatnet
----
----
*Endepunkt Roska
* fra Vikja mot  Eldalsosen, og mot   Moskog i Førde

## Referanser


## Eksterne lenker
* Vegvesenets vegkart
Fredning

**Fredning** har flere betydninger og er ett av flere tiltak for ta vare på en felles natur- og kulturarv.

**Miljø**
* Fredning av dyr i Norge
* Fredning av planter
* Artsvern
* Biotopvern
* Områdevern
* Naturvern
* Naturreservat
* Nasjonalpark

**Annet**
* Fredning av kulturminner
* Vern av minoriteter ved fredning av områder som for eksempel indianerreservat
Vielha

**Vielha** (aranesisk: *Vielha*, katalansk og spansk: *Viella*) er hovedstaden i *comarca* Val d'Aran, i provinsen Lleida i Catalonia, Spania. Den er også hovedstad i kommunen Vielha e Mijaran. Vielha befinner seg på 974 meters høyde og har et innbyggertall på  (1996).

## Referanser
Aranesisk

**Aranesisk** er en oksitansk dialekt som snakkes i Val d'Aran lengst nord i Catalonia i Spania. Oksitansk i form av aranesisk er et av Catalonias offisielle språk. Aranesisk hører til de gasconske dialektene av oksitansk.

## Referanser
Råvare

En **råvare** er en vare som er et råstoff, utgangsmateriale for en ferdig vare eller et halvfabrikat på noen måte. Nesten alle land kjøper eller selger råvarer. Blant de viktige gruppene av råvarer som det handles med over hele verden er industrielle metaller, edelmetaller og landbruksprodukter.

New York Mercantile Exchange (NYMEX) er verdens største børs for handel med råvarer.

Flere land i Latin-Amerika, Sør-Asia og Afrika selger frukt som en råvare til land som ligger lengre mot nord.

## Norske råvarer
Norge selger både råolje og bearbeidet olje til utlandet. Tradisjonelt har Norge hatt bergverk som sitt viktigste næringsområde, men i dag er det lite igjen av denne virksomheten. Også skogbruk og cellulose-industri har gått tilbake. I tillegg selger Norge store mengder fisk til utlandet både bearbeidet og ubearbeidet. Norge produserer nesten 100% av all tørrfisk i hele verden. Norge er verdens største produsent av klippfisk.
Uunartoq Qeqertaq

**Uunartoq Qeqertoq**, grønlandsk for «Den varmende øyen», er en nyoppdaget øy på kysten av Øst-Grønland. Den ble oppdaget i september 2005 av Dennis Schmitt. Øyen har tre lange halvøyer og kan ligne litt på bostaven **E**.

Den har vært bundet til fastlandet som en del av Grønlandsisen frem til ganske nylig, og ligger ca. 600 km nord for den nordlige polarsirkelen. Etter den omfattende issmeltingen i området er ikke dette stedet lenger landfast. En del forskere mener at den nyoppdagede øyen er et resultat av global oppvarming.

## Eksterne lenker
* "The Warming of Greenland", ''New York Times'', 6. januar 2007
Nordic Metal: A Tribute to Euronymous

***Nordic Metal: A Tribute to Euronymous*** er et samlealbum med black metal, spilt inn til minne om Øystein Aarseth, også kjent under navnet «Euronymous», fra norske Mayhem. Han ble drept i 1993 av Varg Vikernes, kjent i media som «Greven», og som også er personen bak black metal-bandet Burzum. Platen ble første gang utgitt i 1995, og senere re-utgitt på Karmageddon Media i 2004.

## Sporliste

#Abruptum – «De Profundis Mors Vas Consumet»
#Mayhem – «The Freezing Moon»
#Dissection – «Where Dead Angels Lie»
#Emperor – «Moon over Kara-Shehr»
#Mysticum – «Kingdom Komes»
#Marduk – «Untrodden Paths (Wolves Pt.II)»
#Thorns – «Ærie Descends»
#Mayhem – «Pagan Fears»
#Dissection – «Elizabeth Bathori»
#Ophthalamia – «Deathcrush»
#Enslaved – «Loke»
#Arcturus – «Rødt og svart»
#Mysticum – «In Your Grave»
#Emperor – «The Ancient Queen»
#Mortiis – «Unreleased Outro»

## Referanser
 

## Kilder
*
Rehabilitering (bygningsvern)

Med **rehabilitering** menes en istandsettelse av et eldre byggverk eller til opprinnelig stand. Dette innebærer blant annet å rette på forsømt vedlikehold. En rehabilitering kan innebære at bygningen gjenvinner sin fordums status og antikvariske verdi. Dersom hensikten med å utbedre bygget ikke er å best mulig ta vare på byggets antikvariske verdi, skal ordet rehabilitering ikke anvendes. Da er utbedring et mer korrekt begrep.

## Bakgrunn
Lov om fornyelse av tettbygde strøk, kom etter Stortingsforhandlingene 1975-1976 og Stortingets endring av loven om sanering i tettbygde strøk, til lov om fornyelse av tettbygde strøk. Byfornying skulle etter dette gjennomføres enten ved totalfornyelse i form av riving og nybygging slik som tidligere, eller ved utbedring av bestående bebyggelse, rehabilitering.

På samme måte som ved sanering kan en skille mellom punktrehabilitering og strøkrehabilitering. Punktrehabilitering dreier seg om modernisering av enkeltbygninger, mens man ved strøkrehabilitering moderniserer hele strøk. I Bergen stod Institutt for Byfornying for rehabilitering av større områder som Marken, Møhlenpris, Fjellsiden Nord, med Stølen, Ladegården og Rothaugen. I Oslo omfattet byfornyelsen i størst grad byens østkant.
## I arkivene
Opplysninger om rehabilitering og modernisering finnes i arkivene etter byfornyingsselskapene. En vil også finne opplysninger vedrørende rehabilitering antikvariske registre, byggesaksarkivene, kommuneforhandlinger og formannskapsarkiver, samt i byggemeldinger, reguleringsplaner, og arkiv etter bygningsråd.

Foruten generalforsamlingsprotokoller, styremøtereferater, leieboermapper, foto etc. og driften av selskapet, omhandler byfornyelsens arkiver i vesentlig grad sanering av strøk og enkeltadresser fram til ca. 1975, og deretter om rehabilitering/modernisering av strøk og enkeltadresser. En vil i mindre grad finne tilsvarende materiale vedrørende sanering. I forbindelse med både sanering og rehabilitering/modernisering vil en i vesentlig grad finne prosjektplaner og arbeidstegninger. En vil også kunne finne ulike eiendomspapirer som for eksempel skjøter og pantobligasjoner.
 
## Se også
* Oslo Byfornyelse
* Institutt for byfornying AS, Bergen
* Bergens saneringsinstitutt
* Sanering

## Kilder
* Arkiver etter Institutt for Byfornying A/S, Bergen, A-2770 i Bergen byarkiv
* Lov om fornyelse av tettbygde strøk, Stortingsforhandlingene 1975-1976
* Bygningsloven i gjeldende periode
* Ot.prp. nr. 4, 1975-1976
* St. meld. Nr. 16, 1979-1980

## Litteratur
* Fortidsminneforeningen; *Ord for Ord*, Rapport om bruk av begreper innen kulturminnevernet Oslo 1981, s. 25

## Eksterne lenker
* Riksantikvarens ordforklaringer
* Rehabilitering, bebyggelse - oppslagsverket oVe, artikkel av  Birte Kristin Falk, Bergen Byarkiv.
* Institutt for Byfornying A/S, Bergen - oppslagsverket oVe, artikkel av  Birte Kristin Falk, Bergen Byarkiv.
* Bergens Saneringsinstitutt - oppslagsverket oVe, artikkel av  Birte Kristin Falk, Bergen Byarkiv.
Lambeth

**Lambeth** er et område i bydelen Lambeth i sentrale London. Lambeth ligger på Themsens høyre bredd, rett overfor parlamentet og Westminster Abbey. Det er lokalisert 1,6&nbsp;km fra Charing Cross. I Lambeth ligger det store sjukehuset St Thomas' Hospital, Waterloo stasjon, kulturinstitusjoner som Royal National Theatre og Royal Festival Hall, og turistattraksjonen London Eye. Stedet fikk en viss vekst i middelalderen grunnet blant annet herregodset Lambeth Palace, som var residensen til erkebiskopen av Canterbury i London. I elisabethansk tid var området kjent som L’amberth. I viktoriansk tid hadde området blitt betydelig utviklet med tett av bygninger for industri, handel og boliger. Endringene kom med ødeleggelsene under den andre verdenskrig som endret mye av Lambeths vesentrekk. Påfølgende utvikling i slutten av 1900-tallet og begynnelsen av 2000-tallet har ført til en økning i høye bygninger.

Florence Nightingale Museum ved Lambeth Palace Road er dedikert til livet, arbeidet og arven etter den berømte sykepleieren. Middelalderens sognekirke St Mary-at-Lambeth opphørte å være en kirke i 1972 og er nå et hagemuseum. Den internasjonale sjøfartsorganisasjonen (IMO) har sin base og hovedkvarter i Lambeth.

## Historie
Opprinnelsen til navnet Lambeth kommer fra dets første nedtegnelse i 1062 som *Lambehitha* i betydningen «landingsstedet for lam». I 1255 var det blitt gjengitt som Lambeth. I *[[Domesday Book]]* (1086) er stedet blitt omtalt som «Lanchei», mest sannsynlig er feil. Navnet viser til en havn eller brygge hvor lam ble skipet ifra eller til. Det er dannet fra angelsaksiske *lamb* og *hythe*. South Lambeth er nedtegnet som *Sutlamehethe* i 1241 og North Lambeth er i 1319 nedtegnet som *North Lamhuth*.

I middelalderen var Lambeth en landsby der fergemenn som betjente Westminster og City of London bodde. Erkebiskopen av Canterbury ble herre av herregården Lambeth fra 1197, og ikke lenge etterpå ble det bygget et kapell og en residens ved elvebredden. Erkebiskopene kom og reiste via båt, det samme gjorde John Wycliff som ble dømt for kjetteri her. Siden 1400-tallet hadde erkebiskopen av Canterbury sin London-residens i Lambeth Palace. Til Lambeth hørte også herregårdene i Kennington og Vauxhall. Lambeth ble egen kommune (metropolitan borough) i 1899, og ved reformen i 1965 ble Brixton og Norwood inkludert i den nye London Borough of Lambeth.

Den gamle sognekirka St Mary Lambeth like ved Lambeth Palace har bevart et tårn fra middelalderen, men ble for øvrig sterkt ombygd på 1800-tallet. I dag huser kirka Museum of Garden History.

## Referanser


## Litteratur
* Muirhead, Findlay red. (1922): «Lambeth», *London and its Environs* (2. utg.), London: Macmillan & Co., OCLC 365061

## Eksterne lenker
* 
* ''Lambeth, In Their Shoes'', historieressurser for Lambeth
Lleida

**Lleida** (katalansk: *Lleida*, spansk: *Lérida*) er en by nordvest i Catalonia, Spania. Byen er hovedstad i den spanske provinsen Lleida og i comarca Segria. I 2005 hadde Lleida 124&nbsp;709 innbyggere. Den har et areal på 211,7&nbsp;km².

Lleida har flere romerske og gotiske bygninger som er vel verdt et besøk.

Som i resten av Catalonia snakkes det katalansk i Lleida, med den karakteristiske nordvestkatalanske dialekten.

## Referanser


## Eksterne lenker
*
Inger Beate Larsen

**Inger Beate Larsen** (født 15. september 1954 i Oslo) er professor og forsker ved Universitetet i Agder, Institutt for psykososial helse. 

Doktorgrad fra samfunnsmedisinsk fakultet, Universitetet i Bergen på avhandlingen "Det sitter i veggene.  Materialitet og mennesker i distriktspsykiatriske sentra". Dette arbeidet omhandler sammenhengen mellom arkitektur og helse, med særlig vekt på hvordan tidligere tiders stedsbruk påvirker dagens behandlingspraksis, blant annet gjennom å undersøke tidligere tuberkuloseinstitusjoner som nå er i bruk som psykiatriske behandlingsinstitusjoner. Larsen har vært styreleder i Stiftelsen til fremme av ytringsfriheten i psykisk helsevern, som deler ut Prisen til fremme av ytringsfriheten innen psykisk helsevern, og forfatter av en rekke artikler og arbeider innenfor psykisk helsearbeid og psykiatrihistorie. 

## Eksterne lenker
* For fullstendig publikasjonsliste, se Larsens hjemmeside Genius Loci
Fylkesvei 341 (Rogaland)

**[[Fylkesvei]] 341 i Rogaland** gikk mellom Riska gamle kirke og Hommersåk kai i Sandnes. Veien var 560 meter lang.

2019 ble veien del av fylkesvei 516.

## Kommuner og knutepunkter

* Riska gamle kirke
* fra Hommersåk til  Eikelivatn (12,1&nbsp;km)
*Endepunkt Hommersåk kai

## Referanser


## Eksterne lenker
* Vegvesenets vegkart
Girona

**Girona** eller **Gerona** (katalansk: *Girona*, spansk: *Gerona*) er en by i det nordlige Catalonia. Byen er hovedstad i den katalanske provinsen med samme navn og i det katalanske comarca Gironès. Innbyggertallet i 2005 var på 86&nbsp;672.

Girona har en internasjonal flyplass, Girona-Costa Brava lufthavn, som befinner seg 10 km sør for byen.

## Referanser


## Eksterne lenker
*
South Bank

**South Bank** eller **Southbank** refererer til flere steder i den engelsktalende verden:
*South Bank, et område sentralt i London, på sørsida av Themsen.
WebAPP

**WebAPP** også kjent som  Web-APP er et populært, åpent kilde webadministrering system (CMS) skrevet i Perl programmeringsspråk. Navnet "WebAPP" er en forkortelse for "Web Automated Perl Portal". Det er underlagt GNU General Public License, WebAPP er en fri programvare (free software). 

## Egenskaper
Forbedret kryptering, artikler, forum, Instant Melding system (IM), hvem er online, profil info, medlemsliste, sorterte linker for IM, Profil og E-post, Download og Linker, Statistikk med avanserte sortering, Webbaserte administrering med hjelp av kontroll panel, om, kontakt og hjelp sider, velkommen meldinger for registrerte brukere og gjester. 

## Eksterne lenker
* WebAPP for support og utvikling.
* ThemeAPP, en smaling på WebAPP themes.
* DSBApp, Dirty Sand Box prototype prosjekt.
* PerlPort, Tysk support webside.
* SweApp, En svensk support webside for brukere i Scandinavia. 
* Multi Langauge Automated Perl Portal, for multispråklig support.
Fylkesvei 491 (Rogaland)

**Fylkesvei 491 i Rogaland** gikk mellom Forsand ferjekai og Øvre Espedal i Forsand. Veien var 18,1&nbsp;km lang.

2019 ble veien del av fylkesvei 4630.

## Kommuner og knutepunkter

*Endepunkt Øvre Espedal

## Referanser


## Eksterne lenker
* Vegvesenets vegkart
Charm Tong

**Charm Tong** (født 1981 i staten Shan i Burma) er en burmesisk lærer og menneskerettighetsaktivist. Hun mottok i februar 2007 Studentenes Fredspris, som deles ut på ISFIT-festivalen i Trondheim.

Hun tilhører minoritetsgruppen *[[Shan]]* i Burma, og vokste opp på en katolsk internatskole på grensen til Thailand. Fra hun ble 16 år gammel har hun arbeidet for menneskerettigheter i Burma. Som 17-åring talte hun til FNs *menneskerettighetskommisjon* i Genève. Som 18-årig deltok hun stiftelsen av *SWAN – Shan Women's Action Network*, og hun har etablert en egen skole for Shan-kvinner.   

Hun har tidligere mottatt *Marie Claire Women of the World Award* i 2004; *The Reebok Human Rights Award* i 2005, og møtte 31.  oktober 2005 USAs president George W. Bush for å drøfte undertrykkelsen i hjemlandet. 

I 2007 mottok hun Studentenes fredspris under ISFiT (The International Student Festival in Trondheim).

## Referanser


## Eksterne lenker
* interpares.ca biografi
Fylkesvei 4632

**Fylkesvei 4632** går mellom Kjeakrånå og Nedreidane i Sandnes kommune.

Frem til 2019 hadde veien betegnelsen fylkesvei 496 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Savoy (band)

**Savoy** er et norsk-amerikansk rockband som ble dannet 1994 av Paul Waaktaar-Savoy (vokalist, gitar, keyboard og bass), kjent som medlem av a-ha, og hans kone Lauren Waaktaar-Savoy (gitar og vokalist). De fikk med seg Frode Unneland fra Chocolate Overdose og Popium på slagverk og etter hvert Greg Calvert på bass. Calvert forlot bandet før andre album i 1997, og de tre øvrige medlemmene utgjør dagens utgave av Savoy. Bandet ble startet i en periode da a-ha ikke var aktivt.

*[[Mary Is Coming|Mary is Coming]]*, som var bandets første album, ble gitt ut i 1996 og solgte til gull i Norge. Det samme gjorde singelen «Velvet», som senere ble spilt inn av a-ha og gitt ut på *Minor Earth, Major Sky*. 

Savoy har gitt ut totalt sju studioalbum og fikk Spellemannprisen 1999 i klassen popgruppe for *Mountains Of Time* og Spellemannprisen 2001 i klassen popgruppe for *Reasons to Stay Indoors*.

Savoy, ulikt Waaktaar-Savoys andre band a-ha, har en mer jordnær indierock-stil og -følelse over musikken. Alle sangene er skrevet av Paul Waaktaar-Savoy og Lauren Savoy. Deres mest kjente hits er «Velvet», «Rain», «Star (I'm Not Stupid Baby)», «Grind You Down», «If You Won't Come to the Party» og «Whalebone» (fra lydsporet til den norske filmen *[[Hawaii, Oslo]]*). Savoy har solgt totalt rundt 200&nbsp;000 album.

I august 2007 kom Savoy-albumet *Savoy Songbook vol. 1*, en dobbel-CD hvor CD2 er et rent «best of»-album med 14 spor og CD1 inneholder tre nye låter og syv nyinnspilte versjoner av deres gamle sanger. 

Savoy slapp sitt sjette album; *[[See the Beauty In Your Drab Hometown]]*, 12. januar 2018.

Savoys sjuende album "Under" kom ut 2. februar 2024.

## Diskografi
**Studioalbum**
* *[[Mary Is Coming]]* (Warner, 1996)
* *[[Lackluster Me]]* (EMI, 1997)
* *[[Mountains of Time]]* (EMI, 1999)
* *[[Reasons to Stay Indoors]]* (EMI, 2001)
* *[[Savoy (album)|Savoy]]* (Eleventeen, 2004) 
* *[[See the Beauty In Your Drab Hometown]]* (Drabant Music, 2018)
* Under (Eleventeen Records, 2024)
**Samlealbum**
* *[[Savoy Songbook Vol. 1]]* (2 CD) (Universal, 2007)

## Referanser


## Eksterne lenker
* 
*
Senyera

**Senyera** er et flagg som består av fire røde striper på gul bakgrunn. Historisk representerte det Kongen av Aragón og Greven av Barcelona. I dag er det flagget til den autonome enheten Catalonia, i Spania. I tillegg er flaggene til Aragón, Balearene og Comunitat Valenciana, blant flere andre, basert på dette symbolet. På katalansk er også *senyera* et synonym til *bandera* («flagg»), selv om ordet vanligvis brukes for å referere til det katalanske flagget.

Senyera sies å være et av verdens eldste flagg. Ifølge en legende fra 14-hundretallet stammer flagget fra det niende århundret, men det er mer sannsynlig at det stammer fra det 11. eller det 12. århundre. Det kommer fra Greven av Barcelonas våpenskjold: i dette er de gule og røde stripene vertikale, i flagget er de horisontale. Dynastiets våpenskjold ble symbolet for alle områdene som ble styrt av grevene. Derfor dukker det opp i alle flaggene og våpnene som en gang var del av Aragón: Catalonia, Aragón, Valencia (både byen og landet), Balearene, Nord-Catalonia, og også i våpenskjoldene til Andorra, Sicilia og andre områder og byer.

Legenden forteller at de fire røde stripene ble tegnet på Wilfred den håretes (greve av Barcelona) gylne skjold av kong Karl den skalledes blodige fingre etter et krigsslag.

## Varianter
Den rene versjonen av dette flagget ble hovedsakelig brukt siden tidlig i det 20. århundre av katalanske nasjonalister. Senere har det blitt brukt som offisielt flagg for den Autonome Enheten Catalonia under den Andre Spanske Republikken og etter demokratiseringen av Spania. Den rene versjonen brukes også av det franske departementet Pyrénées-Orientales, som er del av det tidligere katalanske territoriet. Det brukes også som flagg for Provence, en region med historiske bånd til Catalonia.

I dag brukes en variant av Senyera med en blå trekant med en hvit stjerne av de katalanske nasjonalistene.

**Territorielle flagg**

Fil:Flag of Aragon.svg|Aragón
Fil:Flag of the Balearic Islands.svg|Balearene
Fil:Flag of Barcelona.svg|Barcelona
Fil:Flag_of_Barcelona_(province).svg|Provinsen Barcelona
Fil:Bandera de Castelló de la Plana-2.svg|Castelló de la Plana
Fil:Flag of Catalonia.svg|Catalonia
Fil:Bandera antiga de la provincia de Girona.svg|Provinsen Girona
Fil:Ibiza flag.svg|Ibiza
Fil:Bandera de la provincia de Lérida.svg|Provinsen Lleida
Fil:Flag of Mallorca.svg|Mallorca
Fil:Bandera de Menorca.svg|Menorca
Fil:Provence-Alpes-Côte-d'Azur_flag.svg|Provence-Alpes-Côte-d'Azur
Fil:Flag_of_Roussillon.svg|Roussillon
Fil:Flag of the Land of Valencia (official).svg|«Senyera Reial» fra byen Valencia og regionen Valencia


**Historiske flagg**

Fil:Estandarte de la Corona de Aragon.png|Den aragonske krone
Fil:Penó_de_la_Conquesta.svg|Valencias Penó de la Conquesta (1238) 
Fil:Senyera valenciana preautonòmica.svg|interim Regionen Valencia (1979-1980)


**Politiske flagg**

Fil:Estrelada aragonesa.svg|Aragonesisk nasjonalisme, «estrelada aragonesa»
Fil:Estelada_blava.svg|Katalanske separatister, blå estelada
Fil:Estelada roja.svg|Katalansk sosialistisk separatisme, rød estelada
Fil:Senyera del nacionalisme valencià.svg|Valensiansk nasjonalisme, estrelada
Palmeolje

**Palmeolje** er en type vegetabilsk olje som utvinnes av frukten av oljepalmen. Palmeolje og kokosolje er av de få vegetabilske oljene som har en relativt stor andel mettet fett, særlig palmitinsyre. En annen viktig bestanddel i palmeolje er oljesyre.

Palmeoljen er naturlig mørk av farge fordi den inneholder store mengder betakaroten. Betakaroten er et fargestoff som finnes i planter og hører til familien karotenoider (Provitamin A). Betakaroten omdannes til vitamin A i kroppen, og lagres i hudceller hvor blant annet pigmentdannelsen stimuleres.

## Produksjon av palmeolje

Palmeoljen er en av de mest produserte vegetabilske oljene på verdensbasis. Indonesia og Malaysia er de største produsentland. Stadig flere land satser på produksjon av palmeolje både for ernæringsformål og biodrivstoff. Paradoksalt nok fører økt fokusering på biodrivstoff som et miljøvennlig alternativ, til avskoging av regnskog og drenering av torvmyrer. Norske krav til palmeolje gjorde biodrivstoffet HVO 2-3 kroner dyrere enn diesel i 2017. Torvmyrene binder store mengder karbon som frigjøres når myrene dreneres og det kommer luft til torvlagene. Palmeoljeplantasjer i Indonesia dekker nå 6 millioner hektar. Regjeringen har planer om ytterligere 4 millioner hektar innen 2015.

## Palmeolje i matvarer

Palmeolje øker konsentrasjonen av kolesterol i blodet, og kan føre til hjerte- og karsykdom.

– Det inneholder palmitinsyre, som er en mettet fettsyre med 16 karbonatomet og ingen dobbeltbindinger. Palmitinsyren har en sterk kolesteroløkende effekt, sier Christian Drevon, professor ved Universitetet i Oslo til NRK.no.

Ifølge Forskrift om merking av næringsmidler § 29 kan produsent bruke generelle ord som vegetabilsk olje eller vegetabilsk fett, uten å oppgi hvilken type det er snakk om. 14 av 15 norske matvareprodusenter *[[Forbrukerinspektørene]]* var i kontakt med i 2009 produserte varer med palmeolje uten å oppgi det på pakningen. Flere typer barnemat kan inneholde palmeolje.. En forbrukerkampanje i 2010-2012 førte til at flere produsenter reduserte innholdet av palmeoljer i matvarer i Norge. Årlig forbruk gikk ned fra ca. 15000 tonn til ca
6000 tonn.

I motsetning til soya og de fleste andre vekster som må produseres en gang i året, produserer et palmetre frukt året rundt. Dette gir en høy avkastning av palmeolje på et relativt lite areal. Av denne grunn frembringer et palmetre mer olje per dekar enn en hvilken som helst annen vegetabilsk olje gjør. 

## Referanser




## Eksterne lenker
* 
* Forbrukerportalen: Palmeolje. Usunn for kropp og klode, publisert 29.05.2008
* Regnskogfondet Fakta om palmeolje: Regnskog i handlevogna, publisert 29.03.2011
* Palmeoljeguiden: Oversikt over palmeoljeinnhold i ulike matvarer , publisert 08.12.2011
* The Soy Deception How Palm Oil is Protecting The Rain Forest, publisert 23.11.2015  
*Study shows tocotrienols in palm oil protect brain cells
EFaktura

**eFaktura** er en norsk tjeneste for å sende faktura elektronisk. eFaktura leveres i kundens nettbank istedenfor per brevpost eller e-post. Det er Nets som leverer denne tjenesten til bankene, men kunden (fakturamottakeren) forholder seg til banken sin. Kunden må selv effektuere betaling, men slipper å taste kontonummer, KID-nummer, beløp og forfallsdato da dette allerede er gitt. eFaktura er en utbredt tjeneste, og alle banker og mange store fakturautstedere tilbyr tjenesten. eFaktura kan kombineres med AvtaleGiro hvis betalingsmottakeren tilbyr dette.

eFaktura markedsføres i hovedsak som løsning hvor fakturamottaker er en privatperson. For elektronisk fakturering til offentlige og private virksomheter, er det i hovedsak EHF som etablerer seg som standarden for dette.

## Referanser


## Eksterne lenker
* eFaktura.no
Tre på toppen

***Tre på toppen*** er en norsk situasjonskomedie som gikk på TVNorge fra 1997 til 1998. Serien handlet om tre unge leieboere som bodde i annen etasje hos et middelaldrende ektepar. De tre ble spilt av Thorbjørn Harr, Ulla Marie Broch og Lene Elise Bergum.

Den var basert på den amerikanske serien *[[Three's Company]]* som gikk fra 1977 til 1984.

Serien ble ingen seersuksess.

## Handling
Serien handler om livene til tre unge venner som bor sammen i et kollektiv i andre etasje hos et pensjonert ektepar. Disse består av den tøffe og rappkjeftede Vilde, den blonde og vakre, men ganske naive prestedatteren Camilla, og den uforbederlige jentefuten Tobias (som overfor husverten må late som om han er homofil for å få bo sammen med de andre jentene i kollektivet). Husverten i underetasjen er Sivert Berg, en pensjonert revisor og skikkelig sinnatagg som ofte kommer i konflikt med leieboerne sine. Sivert bor sammen med sin frittalende kone Birgitte, som er lei av at ektemannen alltid skylder på hodepine og ikke vil ha sex – noe hun heller ikke er redd for å si sin hjertens mening om. Vilde, Camilla og Tobias er ofte i pengenød og sliter stadig vekk med å få betalt husleien i tide. 

## Rolleliste

## Om serien
*Tre på toppen* er basert på den amerikanske serien *[[Three's Company]]* som gikk fra 1977 til 1984. Denne er basert på den britiske *[[Man About the House]]* (1973–76). Det kom også en svensk versjon av serien som het *[[En fyra för tre]]* (1996–97).

Dette var en del av TVNorges store komi-satsing for høsten 1997. Serien bestod av 30 episoder og kostet 15 millioner kr. å produsere.  

En rekke kjente norske skuespillere hadde gjesteroller i serien. Deriblant Bjørn Sundquist, Atle Antonsen, Trond Fausa Aurvåg, Kari Simonsen, Karl Sundby, Ulrikke Hansen Døvigen, Vanessa Borgli, Ove Christian Owe, Marit Østbye, Jonas Rønning, Triana Iglesias Holten, Christoffer Staib og Tom Eddie Brudvik.

## Seertall og mottakelse
Første episode ble sett av 218 000, noe som gjorde det til ukens nest mest sette program (etter Wesenstund). Ssuksessen ble imidlertid kortvarig da seertallene var halvert allerede etter andre episode.

VGs anmelder, Jørn Pettersen, betegnet serien som «småmorsom underbuksehumor», og mente at den til tross for «overspill til tusen» ikke var så ille. Han skrev vider at «og selv om ikke denne komiserien gjør TVNorge til seriemester med det første, skulle det ikke forundre meg om "Tre på toppen" blir en av tre på toppen i TVNorge-sammenheng».
## Referanser


## Eksterne lenker
*
Shaku

**Shaku** (尺) er en gammeldags japansk måleenhet for lengde, tilsvarende ca. én fot. Som med mange andre måleenheter, var denne en idé hentet fra naturen: gjennomsnittslengden mellom «leddene» i bambus. Siden 1891 har shaku vært definert som 10/33 deler av en meter (ca. 30,3 cm, eller 11,93 tommer, eller mer nøyaktig 3,3 shaku på én meter. Én shaku blir delt i 10 *sun* (寸). 

En annen måleenhet ble også kalt *shaku*, men denne var kun for å måle størrelser på tekstiler. 
Denne shakuen ble beregnet til å være 125/330 deler av én meter (ca. 37,9 cm, eller 14,9 tommer). Når det var nødvendig med en måte å skille på disse shakuene, så ble tekstilenheten referert til som "Kujirajaku" (hvalshaku, ettersom linjalene brukt til tekstilmåling var laget hvalhår) og den andre shakuen ble referert til som kanejaku (metall shaku).
 
På grunnlag av japansk lov ble denne måleenheten tatt ut av offisiell bruk den 31. mars 1966, men på enkelte områder som tradisjonelt snekker/trearbeid og sverdproduksjon blir denne måleenheten ennå brukt.
Måleenhetene *ken* og *jō* er enda større enn én shaku: seks shaku blir en ken; ti shaku blir en jō. Ken blir mest brukt til å måle avstanden mellom søylene i tradisjonelle bygninger som f.eks buddisttempel og shintohelligdommer.

Den ekte «gyldne shaku» linjalen (laget av elfenben) blir oppbevart i Shosoin i Nara.

Shakuhachi er et japansk musikkinstrument som er 1&nbsp;shaku og åtte (*hachi*) sun langt.

## Eksterne lenker
* Japanese Metric Changeover av Joseph B. Reid, President Emeritus, Canadian Metric Association (U.S. Metric Association side)
* Details of the two shaku units ved sizes.com
Kennington

**Kennington** er et område i sørlige London, hovedsakelig i bydelen Lambeth på sørsida av Themsen, strekker seg langs grensen med bydelen Southwark, en grense som kan bli skjelnet fra perioden i tidlig middelalder mellom henholdsvis sognene Lambeth og St George's. Det er lokalisert 2,3 km sør for Charing Cross i Indre London og er identifisert som et lokalsenter i London-planen. 

Stedet var en kongelig herregård i det gamle sognet St Mary (i det som nå er det verdslige sognet Lambeth) i grevskapet Surrey. Det var det administrative senteret i sognet fra 1853. Grunnet stedets nærhet til sentrale London utviklet det seg som boligkvarter og forstad og ble innlagt i storbyormådet London i 1855. Kennington er et typisk arbeiderklassestrøk, dominert av boligkvartaler. Mest kjent er Kennington for det store cricketstadionet The Oval. 

## Toponymi
Kennington er omtalt i *[[Domesday Book]]* (1086) som *Chenintune*. Den er nedtegnet som *Kenintone* i 1229 og *Kenyngton* i 1263. Det er antagelig avledet fra angelsaksisk i formen *Kyning-tun*, og har betydningen «Kongsgården». En annen forklaring er at første ledd er avledet fra et personnavn, Cēna, «Cēnas gård».

## Historie
Hardeknut, konge av Danmark og England, døde ved Kennington i 1041. Harald Godwinson lot seg krone til ny konge av England i Kennington dagen etter at Edvard Bekjenneren døde. Kong Henrik III av England holdt sitt hoff her i 1241, og i henhold til Matthew Paris ble det engelske parlamentet samlet her i 1232-

Edvard III skjenket sin eldste sønn Edward, den svarte prinsen (The Black Prince) Kennington herregård i 1337, og prinsen bygde et slott mellom det som i dag er Black Prince Road og Sancroft Street. Denne delen av Kennington har vært monarkens eldste sønner prinsen av Wales' og hertugen av Cornwalls eiendom helt fram til i dag. I 1531, på ordre av kong Henrik VIII, ble det meste av Kennington Palace revet og materialene ble deretter benyttet for byggingen av Palace of Whitehall.

På 1800-tallet ble Kennington Common et yndet utfluktssted for befolkninga på sørsida av byen, og et sted for møter og store demonstrasjoner. Det var her den engelske chartistbevegelsen hadde sin største manifestasjon i 1848 med 150 000 deltakere. I tidligere tider tjente Kennington Common som rettersted for grevskapet Surrey. Her ble f.eks. ni ledere for jakobitterne hengt i 1746. Kennington Common er seinere blitt omgjort til Kennington Park. Parken blir fortsatt ofte brukt til demonstrasjoner. 

Den lange, rette hovedgata Kennington Road/Clapham Road følger den gamle romervegen Stane Street, som forbandt London med Chichester. En annen romersk veg tok av ved Kennington Park og fulgte Brixton Road mot Hassocks ved South Downs.

Kennington ble tungt bomba under den andre verdenskrig, og det mest av den eldre bebyggelse finnes ikke lenger. 

## Referanser


## Eksterne lenker

*Vauxhall, Kennington and the Oval — samfunnsnettsted
Elektronisk faktura

**Elektronisk faktura** er en faktura som overføres elektronisk fra selger til kjøper, og ikke på papir.

Elektroniske fakturaer er en bestemt type EDI-melding (Electronic Data Interchange).  EDI omfatter andre strukturerte dokumenter som overføres elektronisk som ordrebekreftelser, prisfiler, o.l.

Elektroniske fakturaer deles ofte inn i to kategorier: *bedrift-til-bedrift* og *bedrift-til-forbruker*.

## Bedrift-til-bedrift
Elektroniske fakturaer fra bedrift til bedrift (B2B på engelsk) kjenntegnes ved at de er beregnet for å kunne importeres i kundens økonomisystem. Noen eksempler er EDIFACT, ebXML,de norske e2b og eFaktura B2B samt det nye norske xml-formatet EHF(ehandelsformatet). EHF-standarden ser ut til å vokse frem som den ledende standarden for elektroniske fakturaer i B2B-markedet, takket være at statlige virksomheter og etter hvert også kommunale virksomheter krever at inngående fakturaer leveres på dette formatet.

## Bedrift-til-forbruker
Elektroniske fakturaer fra bedrift til forbruker (B2C på engelsk) kjenntegnes ved at de er beregnet for å sendes fra en bedrift til privatpersoner. eFaktura er en slik elektronisk faktura.

## Leverandører
Difi har en liste med leverandører som tilbyr elektronisk fakturering med EHF.
Tett På Bodø

***Tett På Bodø*** var en  gratisavis som ble distribuert månedlig til 32 000 husstander i Salten. Avisen kom ut første gang 20. august 2004 og den siste utgaven kom ut 3. mai 2007. Avisen hadde et opplag på  per utgivelse. Den ble distribuert i områdene fra Hamarøy og Steigen i nord til Søndre Meløy i sør. Avisen var i tabloidformat og hadde farvetrykk på alle sider.

Avisen trykket kommersielle og ikke-kommersielle artikler om lokalt stoff og bedrifter i Salten. Artiklene ble også publisert på avisens nettsider.

Ansvarlig utgiver var Engan Publishing.

## Eksterne lenker
* Tett På Bodø
* Engan Publishing
Bruno Gollnisch

**Bruno Gollnisch** (født 1950) er en fransk akademiker og politiker (FN). 

Han har vært nestleder i det franske høyrepartiet Rassemblement national (tidligere Front national) siden 2005. Han er medlem av Conseil régional de Rhône-Alpes og Europaparlamentet.

Gollnisch har studert jus, statsvitenskap og østlige språk, og er reserveoffiser i den franske marinen. Han studerte japansk og malaysisk-indonesisk ved Institut des langues orientales og statsvitenskap ved Institut d'études politiques de Paris (Sciences Po), hvor han tok diplomgraden (*Diplôme d'études approfondies*) i offentlig rett i 1973. I 1978 tok han juridisk doktorgrad i Paris, og har vært advokat siden 1980.

Han har jobbet som juridisk rådgiver og ekspert på østasiatisk lov, og var bl.a. førsteamanuensis i rettsvitenskap ved universitetet i Metz. I 1981 ble han professor i japansk språk og sivilisasjon ved Universitetet i Lyon.

I 2007 ble han valgt til leder for gruppen Identité-Tradition-souveraineté av høyrepartier i Europaparlamentet.

Han er gift og har tre barn.

## Referanser


## Eksterne lenker
* 
* 
*
Fitou

**Fitou** er en kommune i departementet Aude i regionen Occitanie sør i Frankrike. Arealet er 30,25&nbsp;km². Kommunens største tettsted bærer samme navn, og innbyggerne kalles «les Fitounais».

Fitou er også navnet på et stort rødvinsdistrikt, der man hovedsakelig dyrker Carignane-druen.

## Innbyggere

## Befolkningsutvikling
***Antall innbyggere i kommunen Fitou***

## Se også
* Fitou (vin)

## Referanser


## Eksterne lenker
* 
* Kommunedata INSEE
Carignan

**Carignan**, i Spania **cariñena** og **mazuela** og i Italia **carignano**, er en blå vindrue av arten Vitis vinifera. Den er høyavkastende og brukes ofte i enklere viner fra Languedoc-Roussillon og den sørlige delen av Rhônedalen. I blandinger med andre druer, for eksempel cabernet sauvignon og syrah/shiraz, kan den gi komplekse viner av høy kvalitet.

## Referanser
Ali Bennaceur

**Ali Bennaceur** (født 2. mars 1944) er en tidligere fotballdommer fra Tunisia. Navnet er enkelte steder transkribert Ali Bin Nasser.

Ali Bennaceur er kjent som dommeren som overså Diego Maradonas hands og godkjente målet som gav 1&ndash;0 til Argentina i kvartfinalekampen mot England i VM i fotball 1986. Kampen i Mexico by endte med seier 2&ndash;1 til Argentina som senere vant hele turneringen.

Maradona uttalte etter kampen at «målet ble skåret med Guds hånd og Maradonas hode», og målet har siden vært kjent som «Guds hånd»-målet.

I 2007 refererte flere medier at den ene linjemannen, Bogdan Dotchev fra Bulgaria, hadde uttalt at han så handsen, men at han ikke hadde mulighet til å overprøve dommeren som allerede hadde dømt mål.

I den samme turneringen dømte Bennaceur én kamp i det innledende gruppespillet, &ndash; som endte 1&ndash;0. Bennaceur er til og med VM i fotball 2006 den eneste tunisiske fotballdommer som har dømt et VM i fotball for herrer.

## Kamper i VM 1986 som hoveddommer
*    -    (gruppespill)
*    -    (kvartfinale)

## Referanser


## Litteratur
* 

## Eksterne lenker
*
Fitou (vin)

**Fitou** er et stort rødvinsdistrikt i Languedoc-Roussillon i Frankrike. Vin fra Fitou kan bruke betegnelsen appellation d'origine contrôlée på etiketten.

Fitou ligger ved inngangen til det såkalte *Corbières maritimes* og har hatt bosetning siden romertiden. Gjennom kommunen gikk Via Domitia, den første romerske veien som ble anlagt i Gallia rundt 118 f.Kr., og som knyttet Italia til Hispania. Fitou er særlig kjent for vinproduksjon og var i 1948 den første appellasjonen i Languedoc som fikk AOC-status (*Appellation d’Origine Contrôlée*) for rødvin. Vinmarkene strekker seg både over kystnære områder med middelhavsklima og innlandsområder med mer kupert terreng, noe som gir tydelige variasjoner i stil og karakter på vinene. 

Den viktigste druesorten som dyrkes i Fitou er Carignan, som utgjør mer enn 30 prosent av produksjonen, samt Grenache, Syrah og Mourvèdre. Cinsault og Lledoner Pelut dyrkes også i mindre grad.

## Se også
* Fitou

## Referanser
Hälso- och sjukvårdens ansvarsnämnd

**Hälso- och sjukvårdens ansvarsnämnd** (HSAN) er en svensk statlig myndighet som behandler anmeldelser fra enkeltpersoner og institusjoner innenfor den svenske helsevesenet ved mistanke om begåtte feil av helsepersonell.

## Eksterne lenker
*
Nine Elms

**Nine Elms** er et område langs Themsens høyre bredd sentralt i London, i bydelen Wandsworth. Nine Elms ligger mellom Vauxhall og Battersea. Nine Elms er framfor alt et industriområde, dominert av den nå nedlagte Battersea kraftstasjon og jernbanelinjer fra Waterloo stasjon. Her ligger også New Covent Garden Market og en stor postterminal.

Nine Elms Lane fikk sitt navn en gang rundt 1645 fra en rekke med almtrær som grenset veien. I 1838, på den tiden da jernbanen London and Southampton Railway ble bygget, var området beskrevet som «et lavliggende, sumplignende distrikt som tidvis blir oversvømmet Themsen [hvis] vidjebeder, styvinger (topphogde trær) og vindmøller og elven gir det et nederlandsk preg.»

I 1838 ble endestasjonen for London and Southampton Railway (London and South Western Railway) lagt til Nine Elms, og området har siden vært sterkt prega av jernbanen, selv om endestasjonen i 1848 ble flytta til Waterloo. Den gamle stasjonen fungerte som selskapets verksted fram til 1909, da det ble flytta til Eastleigh. Et gassverk kom opp i 1853 der Battersea kraftstasjon ble reist som et ruvende industrielt monument i 1939. Industrien og infrastrukturen i Nine Elms fikk store skader av tyske bomber under den andre verdenskrig.

I 1974 flytta Covent Garden Market til sine nåværende lokaler i Nine Elms. I seinere år har det foregått noe boligbygging i den sørlige delen, med boligkomplekser som Carey Gardens, Patmore og Savona. Den amerikanske ambassaden er planlagt å flyttes hit fra Mayfair til en ny bygning, prosjektert ferdig i løpet av 2016. 

## Referanser


## Eksterne lenker
* Kart og flyfoto
Datsun Cherry

**Datsun Cherry ** er en subkompakt bil laget først av Datsun, og den fortsatte i Norge som Nissan Cherry etter at Datsun-navnet ble droppet.

## Historie/Teknisk

Datsun Cherry ble laget fra 1970, og har alltid vært framhjulsdrevet, med motoren montert foran (en såkalt FF-bil). Cherry ble produsert i flere utgaver; alle var femsetere. Den kom som todørs kompaktbil, todørs stasjonsvogn, firedørs sedan og todørs kupé. De første Cherry ble produsert fra 1970 til 1974 og het **E10** internasjonalt, eller **100A** her til lands. Etter 1974 kom **Cherry 120A**, kalt **F10** internasjonalt. Sedan og sportskupé ble kalt **120A F-II**. Den firedørs sedanutgaven av 120A F-II sammen med todørs-varianten var de mest populære her til lands. Cherry ble tilbudt med 988 cm² (Motorkode A10) eller 1171 cm² motor (Motorkode A12) helt frem til 1978.

Etter 1978 ble Cherry F10 droppet, og Cherry N10 ble lansert som en ny renovert moderne bil med fem-trinns girkasser og sterkere motorer (A14, 1.4) på 1.2, 1.3 og 1.4 liters volum. Disse ble igjen produsert helt frem til 1983, da Cherry N12 ble lansert, denne gangen som Nissan Cherry, med den sterke 1.5 GL utgaven, siden Datsun ble droppet i 1983. Denne holdt løpet ut til 1986.